Els casos pendents als jutjats de la Catalunya Central creixen el 20% - Regió7\nEls casos pendents als jutjats de la Catalunya Central creixen el 20%\nL'increment s'ha produït malgrat el descens d'assumptes ingressats, que ha estat del 15,12%\n07·01·21 | 21:39\nEls casos pendents de resoldre als jutjats de la Catalunya Central va créixer el 20% en un any malgrat que l'ingrés de nous assumptes s'ha reduït el 15,12%, segons les últimes dades facilitades pel Consell General del Poder Judicial i que corresponen al mes de setembre passat. El confinament, que va comportar una paralització gairebé total de l'activitat judicial durant part dels mesos de març i abril, explica aquesta situació.\nEn l'anàlisi per partits judicials, en el cas de Manresa, que és el que té un volum d'assumptes més gran de la Catalunya Central, la reducció de casos ingressats de gener a setembre va ser del 13,41% passant dels 13.771 d'aquest període del 2019 als 11.924 dels del 2020. Malgrat això, els casos pendents de resoldre es van increment el 20,63% passant de 5.547 a 9.104. La majoria dels casos en tràmit, 4.819 eren assumptes civils que es trobaven en mans d'un dels 8 jutjats de primera instància i instrucció que acumulaven 2.377 assumptes més en aquest jutjats però en la via penal. Al jutjat social de Manresa, l'únic d'aquest tipus que hi ha la Catalunya Central, els assumptes en tràmit eren 1.227, enfront dels 804 que hi havia un any abans. Aquest increment també es va produir malgrat que una reducció en el nombre d'assumptes que van arribar en aquest jutjat ja que en els primers nou mesos del 2020 en va rebre 727, una xifra que suposa 73 menys que el mateix període del 2019,\nAls jutjats de Berga, els casos acumulats van créixer el 21,71% fins als 1.480. En canvi els assumptes de nou ingrés van ser 1.416, una xifra que suposa una reducció del 18,1%. En aquest partit judicial, on només hi ha dos jutjats de primera instància i instrucció, del total d'expedients, 913 són per la via civil i 567 corresponen a la via penal.\nDe tota la Catalunya Central, el partit judicial de Solsona és on en termes relatius més s'han incrementat els assumptes que s'estan tramitat. Ho han fet en un 46,07% passant de 382 a 558. Paral·lelament, aquest jutjat és menys es va reduir l'entrada de nous casos, amb un 13,08%, passant dels 1.055 dels nou primers mesos del 2019 als 917 del mateix període de l'any passat. Amb un únic jutjat, la via civil té 293 casos pendents i la penal 265.\nA Puigcerdà, on com a Solsona hi ha un sol jutjat, segons el CGPJ, a finals de setembre hi havia 560 casos oberts, l'11,33% més que un any abans. D'aquests casos, la majoria, 432 estaven oberts per la via civil. Pel que fa a nous assumptes, durant els tres primers trimestres del 2020, n'hi van entrar 878, xifra que equival al 22,71% menys que el mateix període de l'any anterior.\nA Igualada, els expedients que hi havia oberts a final de setembre havien crescut en més d'un miler en tant sols un any, passant de 3.761 a 4.890. I això, malgrat la reducció, també en més d'un miler, dels nous casos que van ingressar als jutjats passant del 6.761 del 2019 als 5.674 dels primers nou mesos del 2020. Amb cinc jutjats de primera instància i instrucció, 3.489 dels expedients en tràmit ho estaven per la via civil i 1.401 per la penal.\nAls set jutjats d'instrucció i primera instància de Martorell els casos acumulats van créixer el 12,73% passant de 6.062 a 6.824 en un any. Pel que fa a nous casos, el descens va ser del 13,85%.\nA la Seu d'Urgell, amb dos jutjats de primera instància i instrucció, s'hi acumulen el 20% més de casos tot i un descens del 28,33 dels assumptes ingressats.\nTrenquen els vidres de la Ludoteca de Sant Joan de Vilatorrada\nUn home mor apunyalat a Manresa; els Mossos detenen una persona relacionada amb l'homicidi\nUn bagenc acusat de violar la seva parella s’enfronta a 14 anys de presó\nCondemnen un home a 30 mesos de presó per contagiar quatre persones amb covid-19 a Vietnam


El síndic del PSPV-PSOE ha considerat que “el reconeixement als sectors que cada dia treballen per a frenar la pandèmia i el plor per les persones que han perdut la vida han d'unir-nos com a poble”\n9 de octubre de 2020 (15:50 CET)\nEl síndic del PSPV-PSOE en les Corts Valencianes, Manolo Mata, ha considerat avui que la situació generada per la pandèmia "ha demostrat que el poble valencià és capaç de tirar endavant i d'afrontar tots els reptes" i ha destacat que durant aquesta crisi sanitària la gestió del Consell de Ximo Puig "ha deixat clar que, en la Comunitat Valenciana, la política està al servei de la ciutadania". Així ho ha manifestat Mata en declaracions als mitjans després del discurs que el president ha pronunciat avui en l'acte de lliurament de les Distincions de la Generalitat pel 9 d'Octubre, en el qual s'ha lliurat l'Alta Distinció del govern autonòmic al poble valencià.\n"La pandèmia ens ha fet passar de la hipèrbole a les petites coses; hem passat de la majúscula a la minúscula", ha subratllat el també sotssecretari general del PSPV-PSOE, que ha afirmat que "el reconeixement a tots els sectors que cada dia estan treballant per a frenar la pandèmia, per a curar i cuidar a la gent, i el plor pels qui han perdut la vida han d'unir-nos més com a poble".\nEn aquest sentit, Mata ha instat a "treballar perquè les petites baralles polítiques queden en un segon pla". "Hem de sortir d'aquesta tots junts i aquest és el repte que ha plantejat el president en el seu discurs, perquè hi ha esperança i és possible viure en un món diferent del que coneixíem, i que fins i tot pot ser millor, més just i més solidari", ha ressaltat Mata. Per a això, ha considerat, els dirigents polítics han d'apartar-se de "la ruptura del consens constitucional i del sentit comú que s'està veient en altres comunitats, com la de Madrid". "Estem passant una situació terrible, i la ciutadania no mereix que els seus dirigents posen pedres en el camí", ha manifestat.


Hola sóc la Marina | elCugatenc\nJo avui et vull explicar el que em serveix fer a mi...\nEl que primer faig jo és INTENTAR DESCENTRAR-ME. Sí, això, sortir de mi mateixa, encara que sigui un moment, uns minuts, el que puguis. Què com ho faig? En el meu cas fent coses en positiu, el que sigui. Tracto sobretot d’obligar-me a viure en present, en el moment exacte en que estic. Perquè com deia en Wayne Dyer no es pot viure atrapat en el passat, que està relacionat amb la culpa i la por i que té a veure amb les nostres expectatives, o sigui amb el futur.\nVaig aprendre que és més útil gastar les meves energies en l’avui i més encara en el propi instant en el que estàs. Només aquí està l’ACCIÓ. Ni pensant en el passat o el futur aquesta és possible. Llavors respiro profundament com em van ensenyar a ioga i m’enfoco només en com entra i surt l’aire dels meus pulmons. Quan arribo a aquest estat és quan em permeto sentir-me com estic JO.\nSi estàs d’acord, fes aquest exercici simple. Si l’estat en el que et trobes no t’agrada, decideix-te i PRÈN UNA DETERMINACIÓ:\nCANVIA aquella espècie de paràlisi mental que ens atrapa a vegades i escull una nova ruta que et faci surar. Pregunta’t que VOLS FER AMB TU (compte, no dic que vol SER, això ve després) i ara prepara’t per dir, “jo era així”, però a partir d’ara “VULL ser d’aquesta ALTRA forma” (pensant en positiu), perquè així ho he decidit, perquè és el MILLOR per a mi, perquè d’aquesta forma ja NO VULL SEGUIR. Per això necessites no només de la teva voluntat i treballar molt l’autoestima, sinó afirmar-te com a ésser en societat que pertany a un col·lectiu amb drets socials i humans.\nQuan un està malament, a vegades, moltes vegades, pensa en el suïcidi.\nUna vegada un metge molt més joves que jo em va dir després d’un intent fallit de treure’m la vida el següent: “et recuperaré d’aquest mal moment però primer posa’t bé i després, quan estiguis bé, en aquell moment, fes de la teva vida el que vulguis”. Tenia tota la raó del món i tota l’experiència com per a donar-me-la humilment. Una de les llissons més sàvies de la meva vida.\nQuan un està en equilibri AQUESTA IDEA NO TÉ CABUDA. Ni en fred ni meditant-la molt l’escolliries, mai. Perquè quan controles els teus pensament i ells les teves emocions, estàs en harmonia, serè i preparat per a fruir de moments feliços.\nPensaràs: “aquesta dona ho diu com si fos tot fàcil”, perquè quan estàs en el fons diuen alguns, “el fons no té fons” i és cert. Però recorda: POTS FRENAR LA CAIGUDA\nPer això mateix has de decidir si vols seguir com estàs: malament, amb el que sigui que t’incapaciti per fer una vida plena o MILLORAR.\nSi no tens força, convenç-te si us plau de que aquest és un pensament erroni. Fes-te un favor, dóna-li la volta. Per què? Perquè t’ho mereixes, creu en alguna cosa, si ningú et va donar una oportunitat, dóna-te-la tu, COMENÇA PER CREURE EN TU.\nSurt i busca ajuda, per poder veure els camins que tens davant. Comença el teu procés curatiu. És importantíssim que no sentis vergonya. És el moment de valdre’s de tots els recursos a mà, digui’s metges de capçalera, psiquiatres (n’hi ha de gratuïts), psicòlegs (igual), associacions, assistents socials, grups d’ajuda mútua, tallers, amics i familiars (que ells t’ajudin a buscar). Toca portes, alguna s’obrirà, alguna mà s’estendrà.\nI un cop fora de la teva abstracció, salta amb totes les eines o mecanismes que hagis après a usar per superar-te, créixer com a persona i, perquè no, en un futur ajuda a altres. Coneix la teva millor faceta, auto afirma’t davant tu mateix. A teràpia donaràs dos passes enrere però sempre en donaràs quatre o cinc endavant!!\nT’entenc, tens els mateixos dubtes i temors que tenia jo, però, saps què? Ja ni ha prou! No et sembla que hem patit prou?\nTota la humanitat des de que som petits, sentim pors, malsons per la nit… Qui no a somiat mai amb bruixes, o bé, amb el llop de la caputxeta?


El líder de Ciutadans, Albert Rivera, en roda de premsa des del Congrés / EFE\nMadridSi una bandera ha esgrimit en campanya Ciutadans ha estat la defensa de la unitat d'Espanya. I aquest 'leimotiv' no podia faltar en el seu primer gest al nou Congrés. El líder del partit taronja, Albert Rivera, ha registrat aquest dijous una proposició de llei en defensa de "la unitat, la constitucionalitat i igualtat de tots els espanyols". "Volem que les Corts es mullin i defensin la sobirania nacional en aquesta cambra", ha assegurat en roda de premsa.\nLa moció té dos punts. Per una banda, instar a una activa defensa de la carta magna per "frenar la subversió contra l'ordre constitucional". I per un altra, insta el govern espanyol en funcions a fer valdre el respecte íntegre a l'ordenament jurídic".\nPer a Rivera, el text -que confia que passi amb el suport del PP i del PSOE- ha de servir perquè el Congrés, "davant del repte que pretén el govern de la Generalitat, deixi clar al senyor Puigdemont que tot i tenir un govern [espanyol] en funcions, tenim un Parlament que ja funciona i que aprovarà la moció àmpliament".\nPreguntat sobre si la proposició de llei defensa l'aplicació de l'article 155 de la Constitució, que contempla la suspensió de l'autonomia, Rivera ha reiterat que preveu aplicar "tot l'ordenament jurídic". En concret, la moció diu que el Congrés preveu posar en marxa "totes les iniciatives que permeti l'estat de dret per frenar qualsevol acció de qualsevol govern autonòmic o d'altres institucions de l'Estat que pretenguin subvertir l'ordre constitucional".\nUna moció no és altra cosa que una declaració d'intencions de les Corts i no contempla l'activació de cap llei. És a dir, es tracta d'un gest simbòlic, però que pot portar a l'activació de nous mecanismes que no contempla la mateixa proposició de llei.\nRivera espera tenir populars i socialistes totalment a favor en aquests temes. De fet, fa dos mesos fa dos mesos i mig ja va proposar un "pacte per a Espanya" que prohibís acords amb partits independentistes. Mariano Rajoy i Pedro Sánchez han permès que el líder de Ciutadans s'unís a la roda de contactes per coordinar-se en defensa de la "unitat d'Espanya".\nGirauta, portaveu del grup\nPer poder registrar la moció, Rivera ha hagut abans de constituir la direcció del grup, gairebé exclusivament catalana. El líder de C's serà el president, l'exeurodiputat Juan Carlos Girauta el portaveu, l'alacantina Marta Martín la portaveu adjunt, el vicesecretari general del partit José Manuel Villegas també portaveu adjunt i Toni Roldán portaveu econòmic.\nCONGRÉS UNITAT D'ESPANYA Ciutadans moció Albert Rivera


Cassoles confinades a Castelldans | Les Borges TV\nLes Borges TV / Notícies / Cultura / Cassoles confinades a Castelldans\nCassoles confinades a Castelldans\nL’Ajuntament de Castelldans va proposar com a alternativa que tots els que fessin cassola a les seves cases pengessin les seves fotos etiquetant les xarxes de l’Ajuntament, i que proposessin una cançó per ser reproduïda al pregó del poble.\nDiumenge al vespre, el regidor de Festes, Marc Bellet, després de 40 dies de manera ininterrompuda, va realitzar el pregó amb les dedicatòries sol·licitades. Una iniciativa amb la que l’Ajuntament volia animar a la població a quedar-se a casa i a aplaudir al sector sanitari i resta de serveis que han lluitat incansablement contra la pandèmia i que ho continuen fent.\nDonat el canvi de situació, ahir va ser el darrer dia que es va realitzar aquesta activitat, en la que es va felicitar a tot el poble per la seva força i dedicació, en la que s’ha aconseguit que fins al moment Castelldans estigui lliure de Coronavirus.\nEtiquetes: cassoles de tros, Castelldans, coronavirus, fires i festes\nÈxit al taller virtual de salses amb oli verge extra organitzat pel Centre de l’oli de la Granadella amb el xef Xavier Benet.\nMarta Pruna comença el treball escultòric “Buida-ment” a la Granadella


gener de 2019 | JM Badalona\nEt trobes aquí:Inici / 2019 / Archives for gener 2019\nSortida de 6è al parlament\n29/01/2019 Per Carlota Esteban Alvaro Enviar un comentari\nAl primer trimestre, els alumnes de 6è han visitat el Parlament de Catalunya. A més de descobrir el parc de la Ciutadella i els seus racons, han pogut visitar el Parlament. Fins i tot, una de les parlamentàries, la Susana Segovia, antiga alumna de l’escola, ens ha explicat de primera mà el seu funcionament.\n25/01/2019 Per Dani Morente Blanco Enviar un comentari\nEl dia 9 de març, dissabte, d’11h a 14h, tindrà lloc a l’escola la Jornada de Portes Obertes. Totes aquelles persones que estigueu interessades en visitar l’escola podeu passar i la podreu veure a partir de les 11h. A les 12h hi haurà l’explicació general al Saló d’Actes de l’Escola.\nArxivat a:Tots Etiquetat amb:2018-2019\nSortida a l’auditori de 6è\n25/01/2019 Per Carlota Esteban Alvaro Enviar un comentari\nEl passat dimecres 17 de gener, els/les alumnes de 6è vam anar al Palau de la Música a veure “Flamencat”. Va ser un matí molt divertit, emocionant i profitós. A més de l’espectacle, que va ser preciós i ens va encantar, vam fer un petit passeig pels carrers del Born i vam aprofitar per visitar […]\nCicle Inicial a Can Canadell\n24/01/2019 Per Carlota Esteban Alvaro Enviar un comentari\nEl passat 19 de novembre els alumnes de Cicle Inicial hem anat a Can Canadell on hem elaborat pa. Ha sigut una experiència molt interessant i divertida, on hem pogut experimentar amb els diferents ingredients i elaborar el nostre propi pa, que després ens van poder endur a casa. Van gaudir d’un dia molt maco, […]\n24/01/2019 Per Dani Morente Blanco Enviar un comentari\nArxivat a:Ex-alumnes Etiquetat amb:2018-2019\nProjecte Soolidari amb Malabo (Guinea Equatorial)\n23/01/2019 Per Dani Morente Blanco 1 Comentari\nBenvolguts alumnes i famílies de l’escola, Com us vàrem informar a principi de curs, aquest és el 1r any que portarem a terme el Projecte Solidari amb Malabo, població de Guinea Equatorial, a la nostra escola. Totes les campanyes i activitats que enguany fan referència a aquest projecte estan destinades a cobrir l’import del berenar […]\nEsmorzar de Nadal 4t de Primària\n15/01/2019 Per Carlota Esteban Alvaro Enviar un comentari\nEls alumnes de 4t de Primària, per Nadal, van celebrar un esmorzar molt especial. Van gaudir d’un matí diferent acompanyats de tots els companys/es.\n10/01/2019 Per Carlota Esteban Alvaro Enviar un comentari\nArxivat a:Primaria, Primària Etiquetat amb:2018-2019\nArxivat a:Primaria, Primària, Vida a l'escola Etiquetat amb:2018-2019\n10/01/2019 Per LAURA ROJANO NAVARRO Enviar un comentari\nTot i que estava plovent, vam poder gaudir de la celebració de la Castanyada dins les aules i al saló d’actes. Un grup de Mares Delegades va preparar la representació del conte de La Castanyera i el Gat Marrameu.\nInaguració de curs Primària\nINAUGURACIÓ DE CURS 2018-19 El passat 5 d’octubre tota la Primària vam gaudir d’una jornada de convivència, a la casa Mogent dels Maristes a Llinars del Vallès, per celebrar la inauguració del curs escolar. Aquest curs ens van acompanyar les mares delegades de curs, que van poder participar en les activitats programades. Van iniciar el […]\nConcert Primària 2n, 4t i 6è\n08/01/2019 Per Dani Morente Blanco 1 Comentari\nLes nenes i nens de 2n, 4t i 6è de Primària van preparar amb molta il·lusió unes nadales per les nostres famílies. Va ser una tarda molt tendre, maca i divertida. Desitgem que us hagi agradat!\nArxivat a:Música, Primaria Etiquetat amb:2018-2019


TOT MITES I LLEGENDES: YONAGUNI\nYagumani són unes estructures que estan situades al sur del Japó esfonsades hi ha un debat si són artificials o naturals.va ser descobert el 1987 Kihachiro Aratake ,\nÉs una formació rectangular que mesura aproximadament 150x 40 m o 490 x 130 ft i d`alçada uns 27 m o 90 ft , la part superior es d`uns 5 m o 16 ft sota el nivell de amr.\n- Teoria Natural-\nEl geòleg Robert Schoch afirma que es una formació natural possiblement utilitzat i modificat pels\néssers humans en el passat. Yonaguni és una regió propensa a terratrèmols tendeixen a facturar les roques en forma regular. També observa que a la costa nord-est de Yonaguni hi ha formacions regulars similars als observats en el monument.\nPatrick D.Nunn de la universitat del pacific Sud (Fiji) creu que les formacions de sota l`aigua continuen en els penya-sagats de pisarra Sanninudai i que han estat formats per processos naturals.\nHavia una tradició d`elaborar pedra a Yonaguni i a les illes Ryukyu , s´han trobat restes de petits\ncampaments , eines . ceràmica igrans ximeineies que daten de fa 4500 anys,\nSegons l`arqueòleg canadenc Richard J.Pearson eran petites comunitats i que no tenien energia extra per la construcció de monuments de pedra.\n- Teoria Artifical-\nLes cares planes , paral.leles , vores afilades i els angles majoritament correctes de la formació han cregur a alguns observadors que les estructires són artificials.\nAquestes caracteristiques inclouen una rasa que té dos angles interns de 90º , aixi com els\nmegàlits bessons segons Maasaki Komura de la universitat de Ryukyus són artificials,o que eran artificials però amb ajuda de l`home\nA favor de la teoria artificial inclou dos forats rodons (dos m d`ample) , també Kimuta afirma que s´ha identificat dibuixos d`animals i persones gravades a les roques entre ells un sigen horselike que creu que s`assemblea a un personatge de l`escriptura de Kaida.\nKimura creu que la data seria de fa 10000 anys que seria amb Göbleki Tepe,L`estructura més antiga del món , encara que en el congrès de ciències del Pacífic del 2007 s´ha rebaixat la data a fa uns\n3000 o 2000 anys perquè el nivell del mar estava a prop dels nivells actuals . Ell sugereix que desprès de la construcció l`activitat tectònica va fer que es submergeix per sota del nivell del mar.\nRichard J Pearson creu que això es poc probable . Kimura creu que pot identificar una piràmide, castells , camins , monuments i un estadi , també ha fet la conjuntura que podia ser el continent perdut de Mu.\nEtiquetes de comentaris: LOST CITIES-CIUTATS PERDUDES, MITOLOGIA JAPONESA


Mas: "Estic amb ganes de plantar cara a alguns d'aquí i als poders de Madrid" | Diari de Tarragona\nMas: "Estic amb ganes de plantar cara a alguns d'aquí i als poders de Madrid"\n4 de Enero de 2016 - 10:09 hs\nEl president de la Generalitat en funcions i de CDC, Artur Mas, al centre. Foto: ACN\nEl president de la Generalitat en funcions i líder de CDC, Artur Mas, ha afirmat avui, en les seves primeres declaracions després del veto de la CUP a investir-lo de nou president, que està "amb ganes de plantar cara a Madrid i a les forces d'aquí que no ho posen gens fàcil".\nArtur Mas ha fet aquestes afirmacions en entrar a la seu central de Convergència a Barcelona, on es reuneix en aquests moments amb els membres del comitè executiu nacional del partit, que ha d'analitzar si es confirma que al març hi haurà noves eleccions a Catalunya.\nEl president de la Generalitat ha arribat caminant a la seu de Convergència al carrer Còrsega, on l'esperava un núvol de càmeres i mitjans de comunicació.\nDavant el veto de la CUP i la possibilitat d'un nou avançament electoral a Catalunya, un periodista ha preguntat a Mas, que no s'ha parat a fer declaracions: "Està tranquil?".\nA això, Mas ha respost als periodistes: "Estic tranquil, amb ganes de plantar cara a Madrid i a les forces d'aquí que no ho posen gens fàcil", en al·lusió implícita a la CUP.\n"Eleccions al març?", se li ha tornat a preguntar a Mas, a la qual cosa el president de la Generalitat en funcions ha contestat amb un lacònic: "espereu-vos a l'executiva" de CDC.\nLa CUP va decidir ahir vetar la investidura de Mas com a president de la Generalitat i va instar a Junts pel Sí (Jxsí) a "moure fitxa" i presentar un candidat alternatiu perquè, si això no ocorre abans del 10 de gener, aboca Catalunya a celebrar eleccions anticipades al març.\nPer contra, fonts de la direcció de CDC consultades per Efe van rebutjar la possibilitat d'un candidat alternatiu, mentre que ERC, que forma grup al Parlament amb CDC amb el nom de Jxsí, prendrà una decisió aquesta tarda, quan reunirà la seva executiva nacional.


Portada del llibre “Si uneixes tots els punts” d’Estel Solé // Editorial Galerada\nDesprés de “Dones que somiaven ser altres dones”, amb el que va guanyar el premi de poesia Amadeu Oller, la molinenca Estel Solé publica el seu segon recull de poemes, titulat “Si uneixes tots els punts”. Amb tocs autobiogràfics, Solé reflecteix la visió irònica i dolorosa de la relació de parella i la introspecció personal que caracteritza a l’aturoa. El poemari ha estat publicat per l’editorial Galerada i es presenta estructurat en tres apartats (Hipotèrmia, Desglaç i Refugi). En el seu blog es poden llegir alguns dels poemes.\nEl llibre de la poeta i actriu molinenca de 26 anys, popular per la seva aparició a la sèrie de televisió “La Riera”, va acompanyat de les il·lustracions de Paula Bonet, llicenciada en Belles Arts i amb formació internacional que ha donat la volta al món amb les seves creacions. La seva aportació gràfica fa del llibre de Solé una obra fresca i singular.\nEl poemari va ser presentat oficialment el passat 14 de març a la Casa del Llibre del Passeig de Gràcia barceloní. Elisenda Roca, Peter Vives, Anna Sahun i Bibiana Ballbé van recitar fragments del llibre d’Estel Solé, que va presentar el llibre acompanyada de la il•lustradora Paula Bonet i el poeta David Castillo.\nEtiquetes:Anna Sahun Bibiana Ballbé Casa del Llibre editorial Galerada Elisenda Roca Estel Solé La Riera Literatura Paula Bonet Peter Vives poesia


Disponibilitat Permanent: La relativitat en 6 minuts i a ritme de 'Yellow submarine'\nLa relativitat en 6 minuts i a ritme de 'Yellow submarine'\nMax Tegmark i Flora Lopis van penjar la setmana passada a Youtube aquestvídeo sobre les teories especial i general de la relativitat d'Einstein. Amb la melodia de Yellow submarine se'ns explica el rerafons de la teoria i les seves implicacions cosmològiques.\nPublicat per DL a 8:50 p. m.\nAixò de que explica el rerafons de la teoria ho trobo una mica exagerat. Per sort no destrossen massa la mítica canço del Beatles. Als meus temps a la facultat de física els profes no solien ser tan enrollats.


Diàlegs analitza els diners de la cultura amb la jornada «Artistes: viure o malviure?» - Regió7 :: El Diari de la Catalunya Central\nDiàlegs analitza els diners de la cultura amb la jornada «Artistes: viure o malviure?»\nEl debat anual que organitzen Regió7, FUB, UOC i Ajuntament de Manresa torna el dia 15 de juny a la tarda a la Plana de l'Om\nredacció 19.05.2017 | 07:30\nLa productora Issona Passola i l´actor Àlex Casanovas seran dos dels participants en els Diàlegs. Arxiu\nEl món de l'espectacle crea personatges populars que el públic es deleix per veure i per afalagar, però... es correspon aquesta realitat tan brillant amb la situació laboral del sector? Els artistes viuen de l'art o en malviuen? Aquest és el debat que planteja enguany la plataforma Diàlegs, que organitzen conjuntament FUB, Regió7, UOC i Ajuntament de Manresa. Entre els participants hi haurà personatges de primera fila del món de l'espectacle del nostre país com Isona Passola i Àlex Casanovas, entre d'altres.\nDiàlegs torna enguany el dia 15 de juny i repeteix a l'auditori Plana de l'Om de Manresa després d'haver portat les seves primeres edicions al Casino. Aquest any el tradicional horari de matí passa a ser de tarda, com a mesura per facilitar l'assistència del públic.\nEl programa comença a les 5 de la tarda amb una benvinguda de l'alcalde de Manresa, Valentí Ju-nyent. Natxo Tarrés, cantant del grup manresà Gossos i membre del Consell Territorial de Catalunya de la SGAE, farà la intervenció inicial abordant l'interrogant que planteja el títol de la jornada: «Artistes: viure o malviure?».\nEn les taules rodones posteriors hi participaran Àlex Casanovas, actor i president de l'Associació d'Actors i Directors Professionals de Catalunya; Jordi Purtí, director i autor teatral; Valentí Oviedo, gerent de l'Institut de Cultura de Barcelona; Jordi Gratacós, president de l'Associació de Representants, Promotors i Mànagers de Catalunya; Laia Boixadors, cantant i professora de cant; Isona Passola, presidenta de l'Acadèmia del Cinema Català; David Victori, director de cinema, i Ivan Padilla, actor.\nLa cloenda és prevista a les 8 del vespre. Moderarà els debats el director de Regió7, Marc Marcè.


EL PRESENT ÉS UN REGAL: DE TOT COR\nPublicado por lanuor en 3:19\nEm quedo amb la primera part de l'escrit, que és de tot cor.\nLes paraules de Chaplin me les van "refregar" per la cara fa un temps i no en guardo bon record, encara que no discuteixo pas la raó que té.\n24 de març de 2011 a les 7:59\nUna abraçada, Ari! Me n'alegro que t'agradi la primera part: m'ha sortit del cor.\n24 de març de 2011 a les 11:18\nA mi també m'han encantat els primers paragrafs!, què certs!, quan raó...de tot cor ho comparteixo.\n25 de març de 2011 a les 16:25


L'IVASS activa un "pla de xoc" amb 279 contractacions per a cobrir vacances i permisos estivals del personal | Valencia Extra\nL’Institut Valencià d’Atenció Social-Sanitària (IVASS), adscrit a la Vicepresidència i Conselleria d’Igualtat i Polítiques Inclusives, ha posat en marxa un “pla de xoc” amb 279 noves contractacions per a cobrir les vacances i els permisos del personal durant aquest estiu.\nL’entitat ha destinat un total d’1.187.510,80 euros per a reforçar les plantilles dels centres i serveis amb què compta en les tres províncies de la Comunitat Valenciana, segons ha concretat la Generalitat en un comunicat.\nAquest increment en el volum de contractació laboral es correspon amb el reforç de personal efectuat en 14 categories professionals, principalment en els llocs d’atenció directa de les residències, com a cuidador amb 175 contractacions noves, ajudant de residència amb 28 i infermeria amb 17. Així mateix, s’han reforçat els llocs de responsable de torn, fisioteràpia, psicologia, terapeuta i monitor ocupacional, cuina, auxiliars de manteniment, governanta, peons i treball social.\nLa directora general de l’IVASS, Noelia Martí, ha afirmat que aquest pla de reforç i substitucions permetrà cobrir les vacances del personal dels centres i serveis de l’IVASS en les tres províncies de la Comunitat, al mateix temps que ha destacat que per a l’elaboració i desenvolupament del mateix “s’ha comptat amb la col·laboració dels sindicats i de tots els departaments de l’entitat”.\nMartí ha explicat que, igual que l’any passat, i a causa de l’emergència sociosanitària de la Covid-19, s’ha hagut de suspendre el programa d’Estades Vacacionals, per la qual cosa les persones usuàries romanen en les seues residències. No obstant això, ha valorat que la posada en marxa d’aquest pla de xoc vacacional “no sols garanteix la continuïtat assistencial en tots els recursos de l’IVASS, sinó que també possibilita el merescut descans dels professionals”.\nL’Institut Valencià d’Atenció Social-Sanitària compta amb una cartera de serveis que supera els 30 recursos de diferent tipologia entre residències, centres d’atenció diürna, centres ocupacionals, habitatges tutelats, unitat de tuteles i centre especial d’ocupació.\nActualment té una plantilla de més de 800 professionals i atén al voltant de 1.200 persones amb diversitat funcional intel·lectual, dany cerebral adquirit, persones amb malaltia mental crònica i majors dependents.\nA més, la unitat tècnica de tuteles atén ja més de 3.000 persones, majors d’edat, tutelades per la Generalitat Valenciana i continua el procés de territorialització del servei per a assumir l’atenció d’un miler més de casos que falten per transferir des de les direccions territorials de la Vicepresidència i Conselleria d’Igualtat i Polítiques Inclusives.


Departament d'Animació Cristiana : Pregàries del 7 al 11 d'octubre de 2019\nPregàries del 7 al 11 d'octubre de 2019\n#2019-20 ConnecteM amb la tardor\net donem gràcies per la tardor.\nPerquè igual que veiem\ntotes les tonalitats de les fulles\nquan canvien de color,\nsapiguem valorar tots els “colors”\nde les persones que tenim a prop.\nSabem que tots som diferents\nperò també iguals,\nTots tenim coses bones!\nEt demanem que ens ajudis a descobrir-les.\n#2019-20 ConnecteM amb el nostre interior\nCal saber mirar, també́ escoltar i per fer-ho sovint ens cal fer silenci i estar atents a què sentim dins nostres, a què ens diu la natura, a què podria estar-nos dient Déu.\nDIA 08 i 09/10/2019\n#2019-20 ConnecteM amb qui sóc\nEn aquesta escena de la pel·lícula de Disney, Simba s'acosta a un llac i veu la seva imatge reflectida a l'aigua. Una imatge igual a la del seu pare, que el commou i el porta a escoltar una veu que li diu: "Simba, m'has oblidat? ... has oblidat qui ets i així́ m’has oblidat..., mira al teu interior Simba... recorda qui ets, recorda-...". Simba recupera el valor necessari i allibera el seu regne del malvat Scar.\nI tu? Qui ets? Anem a recordar el nostre nom i el nom dels nostres pares. Podem dir una frase com "jo sóc en Simba, fill del Mufasa i de\nEt diran que no pots. Et miraran amb una barreja d’incomprensió́ o burla. Es riuran del que creus, del que somies, del que persegueixes. T’anomenaran somiador, idealista, ingenu. Et diran que algú́ t'ha rentat el cap. Et bombardejaran amb missatges políticament correctes. Et diran que tu de què vas. Però̀, saps una cosa? En el fons és una barreja de por i enveja. Por pel que no comprenen. Enveja per veure't lluitar. I saps? Ara, en aquest vídeo, substitueix el menjar pels llibres i les idees. O per la fe i la recerca de respostes més enllà̀ dels que ho tenen tot sempre clar per al sí i per al no. Substitueix-lo per un altre ús del temps lliure. Per tantes coses ... I no et rendeixis!\nDIA 10 i 11/10/2019\n#2019-20 ConnecteM amb qui vull ser\nVídeo realitzat a Uganda amb l'ONG Petits Detalls (www.petitsdetalls.org)\nAquesta organització́ es dedica a promoure projectes enfocats a millorar el nivell de vida de la infància basats en l’educació́, desenvolupament social, salut bàsica i apoderament de dones i nenes de forma local en zones rurals d'Uganda.\nQue bonic seria que no hi hagués fam en el món,\nque no hi hagués guerres, que no hi hagués diferències pel color, la raça o la religió́ de la gent!\nJo vull canviar el món, Senyor, i fer que hi hagi més amor i comprensió́.\nAjuda'm a començar per la meva família, pels meus amics, per la meva escola.\nVull posar el millor de mi per a ajudar a viure en un món de pau, en un món de llibertat, en un món d'amor.\nSé que Tu m'acompanyes, i m'animes per a intentar-ho.\nNo entenc què faig, perquè no faig allò̀ que vull, sinó allò que detesto... Rom 7, 15\nVols viure des de l'amor i et tanques en muralles d'egoisme.\nVols donar-te i acapares. Vols curar i fereixes.\nVols cantar i calles.\nVols callar i la teva paraula es torna daga.\nVols escoltar i ets sord al proïsme.\nL'important és no rendir l’esperança, la capacitat de seguir desitjant el bé.\nEl bé per aquest món\nPublicat per Departament Pastoral Col·legi Sant Josep a 6:46\nPregàries del 28 al 31 d'octubre de 2019\nPregàries del 21 al 25 d'octubre de 2019\nPregàries del 14 al 18 d'octubre de 2019


Festival d’hivern 2019 | Escola Vila-romà\nUn altre Nadal hem gaudit del Festival d’hivern de l’escola Vila-romà dedicat a totes les famílies i a la Marató de TV3. “Bateguem amb el pas del temps” ha estat el títol d’aquesta edició, així doncs, s’ha enfocat el festival en les músiques que escoltaven els avis i àvies, els pares i les mares dels alumnes de l’escola. Es va passar una enquesta a les famílies i un cop fet el buidatge es van escollir algunes de les cançons més votades.\nUna novetat d’aquest any han estat les actuacions conjuntes de nens i nenes grans amb d’altres de més petits, això ha afavorit un treball cooperatiu entre grups d’alumnes de diferents edats i ha potenciat activament la seva interacció. D’aquesta manera hem acomiadat el trimestre.\nAquí publiquem el recull de fotos i videos i us desitgem a tots i a totes unes molt Bones Festes!!! Ens retrobarem el 8 de gener.\nÀlbum fotogràfic del festival


Les zones blaves de Reus, gratuïtes | La Guia De Reus\nInici Destacats Les zones blaves de Reus, gratuïtes\nLes zones blaves de Reus, gratuïtes\nL’Ajuntament de Reus, a través de l’empresa Reus Mobilitat i Serveis, fixarà a partir d’aquest dilluns 16 de març i fins a nou avís la gratuïtat de totes les zones blaves i les àrees d’aparcament regulades amb parquímetre de la ciutat, incloent l’àrea la de l’Hospital Sant Joan.\nLa decisió s’engloba en el marc de les mesures excepcionals que el consistori pren per prevenir la propagació del Covid-19 i atenent les recomanacions que s’han transmès a la ciutadania de quedar-se a casa i evitar la mobilitat.\nD’altra banda, Reus Transport redueix l’aforament dels autobusos municipals a un màxim de 30 persones, i només es pot realitzar el pagament amb targeta multiviatge.\nTotes les mesures adoptades per contenir la propagació del Covid-19 es poden consultar en un espai propi que l’Ajuntament té actiu al web municipal: www.reus.cat/coronavirus.\nArticle anteriorRicard Castellví, Subcampió de Làser Radial masculí a la regata celebrada a Port Masnou 2020 (N2)\nArticle següentPosicionament del Consell de Cambres en relació a la situació excepcional provocada pel Coronavirus


.: Escola Valenciana :. Notícies - 372 queixes de pares i mares de Mutxamel se sumen a la campanya "A secundària, tu tens la clau"\nData: 23/07/2010 09:49\nSegons l'Informe de matriculació als instituts que va presentar el passat 1 de juny Escola Valenciana, actualment el nombre d'alumnes de la província d'Alacant que poden estudiar en valencià als instituts és del 10,6% en 74 centres públics i 1 privat.\nEl Cas de l'IES Mutxamel\nLa majoria de queixes que es presenten hui corresponen als pares i mares de l'IES Mutxamel. Fins ara hi havia tres unitats d'ensenyament a Batxillerat, dos eren línies en castellà (PIP) i una en valencià (PIL). La Conselleria d'Educació va prendre fa una setmanes la determinació de reduir la plantilla de professorat interí als instituts, entre 500 i 600, la qual cosa suposa la reducció d'unitats d'ensenyament i la saturació de les aules, però també el retall en l'ensenyament en valencià, ja que les unitats que s'estan abolint són les d'ensenyament en valencià.\nLa prova evident és el cas de l'IES Mutxamel. Per al curs 2010-2011 el cicle de Batxillerat passarà a tindre dues unitats, en perdrà una, i a les dues es cursarà el PIP, és a dir, ensenyament en castellà-monolingüe i tots els alumnes que han cursat els seus estudis de primària i secundària en valencià perdran automàticament el dret a fer-ho l'any que ve a batxillerat.\nSegons Diego Gómez, president d'Escola Valenciana, "de nou la Conselleria d'Educació ataca l'ensenyament plurilingüe en valencià, de nou la Conselleria d'Educació vulnera el dret dels pares i mares a triar una educació plurilingüe basada en l'ensenyament en valencià per als seus fills, perquè la solució en el cas de l'IEs Mutxamel haguera sigut justa i equilibrada si en una de les dues unitats que es conserven al Batxillerat fora en valencià".\nLa Plataforma per l'Ensenyament Públic de Mutxamel està formada l'IES Mutxamel, IES l´Alluser, CP Arbre Blanc, CP Manuel Antón i CP el Savador. Aquesta entitat s'ha sumat a la campanya "A secundària, tu tens la clau" i la seua portanveu, Alexia Puig ha declarat: "ens adherim a la mateixa queixa i el que volem es fer constar que nosaltres, els pares i mares, no estem d´acord en que els nostres fills i filles no tinguen garantit el dret d´estudiar en la llengua que hem triat i en què ells han estudiat en infantil, primària i secundària i que eixe dret ens el lleven quan arriben a Batxillerat. Fem arribar les queixes al Síndic de Greuges per tal que, en la mesura del possible i més ràpidament puga estudiar el cas, ja que el proper curs els nostres fills i fillen hauran d'estudiar en castellà".\nEl municipi de Mutxamel està patint molt directament la dura política d'atac de la Conselleria d'Educació als més de 25 anys d'ensenyament en valencià i de qualitat. Una altra mostra és el cas del CP Manuel Antón. Justament ací el que s'ha fet ha sigut obrir una nova unitat d'aprenentatge per a infantil de 3 anys que es posarà en marxa el curs que ve. Fins ara hi havia una línia d'ensenyament en valencià-multilingüe i una altra d'ensenyament en castellà-monolingüe. La nova unitat tindra 18 alumnes, dels quals 7 van demanar exclusivament ensenyament en valencià i 7 més preferentment ensenyament en valencià. És a dir que els pares i mares de 14 dels alumnes que ompliran aquesta aula sol•licitaren el PIL ( Programa d'Immersió Lingüística), o el que és el mateix, ensenyament en valencià. Doncs bé, la inspecció educativa ja els ha dit que el curs 2010-2011 la unitat serà PIP ( Programa d'Incorporació Progressiva), és a dir, ensenyament en castellà.\nSegons Diego Gómez "el que ens preguntem és, on està el dret a decidir de la majoria? Per què l'administració educativa valenciana ninguneja a aquest gruix de la societat que demana a crits una educació valenciana que estiga a l'altura d'Europa i dels segle XXI, una educació que vetlle per la competència lingüística en les dues llengües oficials del nostre territori, que potencie l'aprenentatge i la competència lingüística en altres llengües, que potencie alumnes reflexius, creatius i formats com cal per desbellugar-se en una societat global i on són clau les noves tecnologies?".\nPrimera reunió amb l'ajuntament de Mutxamel\nRepresentants d'Escola Valenciana s'han reunit hui amb Loreto Forner, regidora d'Educació de Mutxamel per explicar-li de primera mà la problemàtica i Forner com a primera mesura per part de l'ajuntament de Mutxamel ha explicitat que en el primer Ple que se celebre a setembre, l'equip de govern presentarà una moció en defensa de l'ensenyament en valencià a la localitat alhora que s'enviarà als diferents grups Parlamentaris de les Corts Valencianes\nL'Objectiu d'e la campanya és que el Síndic de Greuges inicie ofici d'investigació de fets i actuacions a la Conselleria d'Educació sobre l'incompliment reiterat de l'aplicació de l'ensenyament en valencià als instituts.\n"L'Oficina de Drets Lingüístics d'Escola Valenciana pretenia presentar el gruix de queixes a l'inici del curs que ve, però l'allau de resposta per part dels pares i mares afectats ha fet que presentem ara un primer paquet d'una població afectada, Mutxamel, ja que 372 queixes d'un mateix manicipi són un exemple molt significatiu".\nLa campanya continuarà el seu recorregut i des de l'Oficina de Drets Lingúístic es continuarà treballant pel tema durant tot setembre.\nL'espai web destinat a informar i assessorar sobre aquest tema és www.escolavalenciana.org/drets També es pot fer qualsevol consulta a través del telèfon: 96 347 27 83.


El curs de jardineria del projecte Okup'Alt comença a Castelló d'Empúries - Empordà\nEl curs de jardineria del projecte Okup'Alt comença a Castelló d'Empúries\nLes pràctiques es fan amb l'Empresa Municipal de Serveis Castelló 2000 i es realitzen diverses tasques\nEMPORDA.INFO 18.02.2021 | 17:39\nHa començat el curs de jardineria del projecte Okup'Alt Ajuntament de Castelló d'Empúries.\nHa començat el curs de jardineria del projecte Okup'Alt\nEl curs de jardineria del projecte Okup'Alt comença a Castelló d'Empúries, unes pràctiques es fan amb l'Empresa Municipal de Serveis Castelló 2000 i es realitzen diverses tasques: desbrossar i netejar camins, horticultura, poda d'arbres, construir parets de pedra seca, fer plantació de jardins, arranjar zones verdes o netejar parcs urbans.\nOkup'Alt es tracta d'un projecte gratuït per a joves, que combina formació professionalitzadora, suport en la recerca de feina i diversos tallers d'ajut al seu desenvolupament personal. Tot plegat facilita que els i les joves participants augmentin les seves capacitats i habilitats professionals, la seva autoestima i el seu nivell d'autonomia.\nSant Pere Pescador posa purificadors d'aire pel menjador de l'escola.\nAquest programa de formació gratuïta està dirigit a joves de la comarca d'entre 16 i 24 anys que no estudien ni treballen en aquests moments. Els participants portaran a terme durant aproximadament tres mesos, (febrer a maig), una formació pràctica en un ofici que, si es finalitza correctament, conclourà amb l'entrega del corresponent certificat acreditatiu. Els cursos d'aquesta edició son de jardineria (Castelló d'Empúries), manteniment i pintura (l'Escala) i brigada (Sant Pere Pescador). Per primera vegada doncs, no es faran a Figueres i es reparteixen en tres pobles de la comarca .


Miquel Buch, presenta el calendari solidari 2019 dels Mossos d'Esquadra - Cerdanyola Informa!\nInici » Noticies » Notícies Generals » Societat » Miquel Buch, presenta el calendari solidari 2019 dels Mossos d’Esquadra\n23 Setembre 2018 a 15:00\nDivendres, coincidint amb el Dia Mundial de l’Alzheimer\nMiquel Buch Calendari Mossos//Foto: Conselleria Interior\nEl conseller d’Interior, Miquel Buch, acompanyat del director general de la Policia, Andreu Joan Martinez, i del comissari en cap dels Mossos d’Esquadra, Miquel Esquius, va presentar divendres, coincidint amb el Dia Mundial de l’Alzheimer, el calendari solidari 2019 dels Mossos d’Esquadra. Per cinquè any consecutiu, els beneficis obtinguts del donatiu aniran íntegrament destinats a la Federació d’Associacions de Familiars de Malalts d’Alzheimer de Catalunya (FAFAC).\nL’acte va comptar també amb la presència de la presidenta de la FAFAC, Immaculada Fernández, amb qui el cos manté un fort vincle fruit de les darreres edicions d’aquest projecte.\nEl conseller va destacar que “la policia de Catalunya – Mossos d’Esquadra és una policia de proximitat que vetlla per la democràcia i per la convivència i la protecció de les persones i evidentment també vetlla pels col·lectius més vulnerables”. “Fer costat a la gent i atendre-la també és prevenir i protegir” va afegir.\nBuch també es va mostrar molt satisfet de la col·laboració dels mossos en aquest projecte. “Avui és un dia per dir unes gràcies molt sentides i immenses a totes les persones que han col·laborat en aquest calendari i en tants altres reptes que té aquest país”.\nPer la seva banda el director general de la Policia va explicarque “el calendari reflexa la voluntat de millorar la vida dels altres a cada fotografia”. I ha destacat que “l’èxit del calendari surt del treball conjunt entre la policia i la ciutadania”.\nEl comissari en cap dels Mossos d’Esquadra va destacar “aquest és un projecte molt especial per a les persones que formen part d’aquest cos. I ho és perquè ens ofereix la possibilitat de portar el nostre compromís amb la ciutadania més enllà de les nostres funcions”.\nFinalment la presidenta de la FAFAC va posaren valor la complicitat i la sensibilitat de totes les persones que han participat en el calendari. “el calendari ens permet sensibilitzar la societat i després de cinc anys és ja una eina necessària per al nostre dia a dia” ha dit.\nA les fotografies hi apareixen quasi 100 voluntaris del cos de Mossos d’Esquadra a més d’unes altres 200 persones entre usuaris, familiars, psicòlegs, personal sanitari i treballadors de les Associacions de Familiars de Malalts d’Alzheimer juntament amb les entitats organitzadores de cada festa.\nAquest any se’n posaran a la venda 18.000 exemplars que, com a novetat, incorporen a la part final un decàleg amb recomanacions davant d’una persona malalta d’Alzheimer.\nAl web dels Mossos d’Esquadra es poden trobar els punts de venda on es podran adquirir el calendaris a un preu solidari de 5€.\n#@MiquelBuch #Alzheimer #calendari solidari #FAFAC #Mossos


Metropolis Grupo col·labora amb les Fiestas del Pilar de l'Hospitalet - Metropolis Grupo\nHistórico de noticias Tel. 93 205 83 83\nInformación del Grupo Armonia\nMetropolis Grupo col·labora amb les Fiestas del Pilar de l’Hospitalet\nLas Fiestas del Pilar són conegudes arreu del territori, a Saragossa és festa grossa i les diferents associacions aragoneses no perden l’ocasió per portar aquí algun acte per a celebrar-ho. Aquest any, Metropolis Grupo ha col·laborat amb la celebració que va tenir lloc a l’Hospitalet. El Centro Aragonés de l’Hospitalet va organitzar diferents actes per a celebrar un any més, la festivitat de la seva patrona.\nEls actes centrals de la festa van tenir lloc el dia 12 d’octubre, dia de la patrona d’Aragó, on es va celebrar una missa, per continuar amb un Festival de Jotas i tancar la jornada amb un dinar. El dia 10 d’octubre es va fer el pregó i la presentació de la reina i finalment un sopar amb tots els assistents.\nA Metropolis Grupo ens avalen més de 15 anys d’experiència en el sector de la seguretat privada, la logística, la neteja i som Centre Especial de Treball, faciilitant l’accés al mercat laboral de les persones amb discapacitat i el compliment de la Llei LISMI a les empreses.\n@2019 Metropolis Seguridad Política de privacidad Política de Cookies


Browse: Home / Mango presenta: Violeta\nMango amplia les seves línies amb el llançament de Violeta by MANGO, la seva nova línia de moda jove amb talles de la 40 fins la 52.\nCategoria: Shopping | 9 desembre, 2013\nMango presenta la imatge de la seva nova línia Violeta by MANGO, que estarà disponible coincidint amb el llançament de la campanya Primavera/Estiu 2014.\nAquest nou llançament pretén seguir oferint moda a la dona jove a partir de la talla 40 amb un missatge molt directe i simple “Em queda bé i m’agrada”.\nLa clau d’aquest nou projecte està en els detalls tècnics de patró talla a talla i en poder oferir una col·lecció de qualitat per qualsevol moment del dia, dirigida a la dona actual i exigent que vol sentir-se guapa, sexy i anar a la moda.\nAixí, l’objectiu de Violeta by MANGO és vestir a un públic jove de la talla 40 fins la 52 amb peces confeccionades per ser confortables, femenines i actuals oferint una col·lecció completa de roba i complements.\nEl seu pla d’expansió començarà per: França, Alemanya, Itàlia, Països Baixos, Turquia, Rússia i Espanya, sent aquest últim país el que iniciarà les obertures. A més, la col·lecció estarà disponible a la botiga online a Europa, Turquia i Rússia.


La fàbrica dels silencis: Verdi, 19h\nA les reunions familiars de les pel·lícules sempre hi ha un espai de reflexió on alguns dels protagonistes es reuneixen i parlen d'un tema espinós capaç de truncar la felicitat del clan. Normalment s'afronten amb un somriure permanent als llavis i acaba de dos maneres, amb plors o amb enuig. Les meves reunions familiars, especialment desprès de l'aparició de petits critters que es fan dir nens, i que comprenen una edat entre els 9 i els 14 anys, són maratons per a l'intel·lecte que poden enfonsar la ment més poderosa del planeta.\nEl temps de conversa per familiar és d'uns cinc minuts, cadascú té diferents criteris i manera d'exposar les coses així que l'adaptació a la conversa ha de ser precoç. La música de fons és una mescla de crits, videojocs a tot drap, alguna guitarra aprenent i els comentaris del partit de futbol. Posar-li nom a la gent resulta confús i anomenes a mitja família abans d'encertar.\nQuan la reunió acaba, te'n vas amb la sensació de no haver parlat de res, de tenir una mica de mal de cap i el més estrany de tot, pensant quina serà la propera vegada que els veuràs per comentar allò que acabes de recordar.\nostres!!!! m'hagues encantat que hagues estat més llarg... m'ha agradat molt...però segur que podries dir més...molt més...Ah!! celebro que m'avisis quan escrius un silenci...encara que no el provoqui!. petons!\n8 de desembre de 2009, a les 18:44\nDoncs malgrat tot jo espero que aquestes reunions les recordem sempre amb carinyo.\nPotser hauriem de veure´ns més.... i poder comentar tot el que vulguem amb calma, pau, amor i tranquilitat, però potser així perdria la gràcia i tu no ens hauries regalat un dels teus silencis, que són sempre tan benvinguts.\n9 de desembre de 2009, a les 10:56\nMònica: Les nostres reunions donen per fer 14 pàgines!\nEster-anònima: Clar que les recordem amb carinyo! si fessim reunions de te amb pastes seria un avorriment total\n9 de desembre de 2009, a les 13:54\nCompany...no serà l'edad?\nAvanç segur que et podies moure entre 10 àmbits diferents,i ara que et fas gran, les rialles es transformen en crits i udols, sempre ens quedara Mallorca,jejeje...que no falti els retrobaments per celebrar qualsevol cosa....deuuuuuuu\n11 de desembre de 2009, a les 10:37\nahhhh em deixava un comentari\nhi haaaaaaa unnnnnnnnn caaaaaaaaaaadaaaaaaaaaaaaaaaverrrrrrrrrrrrrrrrrrrrrrrrrrrrrrrrr\nara si deuuuu\n11 de desembre de 2009, a les 10:38


Biblioteques de Torelló: Dites i parèmies\nDites i parèmies\nCom diu l’Albert Jané al seu article sobre aquest tema, “La fraseologia popular” es un conjunt de maneres de dir utilitzades pel poble al llarg del temps, d'autoria anónima i que apareixen en l'expressió tant oral com escrita de la llengua. Les frases populars poden ser refranys, frases fetes i locucions.\nEls refranys o proverbis són frases que expressen, de forma no gens clara, un pensament i que al mateix temps contenen un ensenyament (ex: “Pel maig, cada dia un raig”).\nLocucions hi ha de diferents tipus (nominals adverbials, adjectivals...) però totes tenen en comú que es tracta d’un grup de mots amb la mateixa funció o significat que un de sol (ex: “matar el cuc de l’orella” = atabalar).\nTant els refranys com les locucions es poden incloure a la categoria de frases fetes, però en aquest grup es troben les que no pertanyen a cap dels altres (ex: “Campi qui pugui”).\nAra ja esteu més preparats pel “Duet de dites i parèmies” d’en Jordi dorca i en Josep de Sora.\nPublicat per Biblioteca de Torelló a 12:34\nEtiquetes de comentaris: Dites i parèmies, Jordi Dorca, Josep de Sora, Sant Jordi\nHora del conte RodaBac\nEscrit Festa Major Barri de Montserrat


Cada any al novembre se celebra el dia mundial de les persones en situació de sense llar. La crisi econòmica i social, que s’ha vist agreujada per la COVID-19, ha tornat a colpejar un col·lectiu que ja era vulnerable prèviament per una manca d’habitatge i programes contra l’exclusió social. Amb l’establiment del confinament i del toc de queda, la situació d’aquestes persones empitjora: a més de tenir més dificultats per cobrir necessitats bàsiques, poden patir més inseguretat perquè queden exposades al carrer i poden ser sancionades. A més s’ha constatat un increment de persones sense llar degut a que moltes famílies s’han vist al carrer al quedar-se sense feina o tenir previament a la pandèmia una situació econòmica precaria.\nMés de 40.000 persones viuen a Espanya en situació de sense llar. Els factors que incideixen en el risc de les persones a sofrir exclusió social greu i exclusió residencial són de caràcter estructural, institucional, relacional i personal. I totes aquestes variables es combinen de formes molt diferents en cada cas. Així, cada persona és fruit d’un procés i una història única i irrepetible, i amb aquesta mirada personal ha de ser també acompanyada.\nEncara que tradicionalment s’han considerat persones sense llar aquelles que viuen al carrer, els últims anys s’ha apostat per una definició de sensellarisme que contempla altres formes derivades de l’exclusió residencial que no tenen per què ser visibles al carrer: persones que viuen en equipaments per a persones sense llar o que resideixen en un habitatge insegur o inadequat. Parlar de sensellarisme, en lloc de persones sense llar, és deixar de posar el focus i la responsabilitat en la persona i posar-lo en la problemàtica i en un sistema que exclou i deixa al marge a moltes persones.\nA Sant Joan de Déu treballem, a través dels albergs, centres residencials i els pisos d’inclusió social, en programes solidaris que cobreixin les necessitats bàsiques de les persones que s’han quedat sense llar, i intervenim amb programes d’acompanyament social, formatius i d’inserció laboral, que potencien la recuperació de la plena autonomia. A més trenquem estigmes i acostem a la societat a aquests col·lectius a través d‘eines de sensibilització, com el recent Escape Room ‘La Madriguera’ i visites als centres amb empreses, escoles i persones col·laboradores.\nAquest any, per exemple, Sant Joan de Déu Serveis Socials Barcelona ha obert un nou centre residencial exclusiu per a dones a Barcelona, La Llavor. Es tracta d’un equipament pioner a la ciutat que donarà sortida a una realitat molt oculta i silenciada: la de les dones que pateixen sensellarisme. Sovint, el sensellarisme femení es viu més de portes cap a dins i està estretament relacionat amb la violència de gènere i situacions d’abús.\nEl dia mundial del sensellarisme és un bon moment per prendre consciència sobre la complexitat d’aquests fenòmens, lluitar contra les causes que provoquen aquesta exclusió social i lluitar pels drets de totes les persones, a més d’escoltar les experiències de testimonis que ens parlen en primera persona d’aquesta realitat. Us animem a escoltar-los a la nostra web de batecsSJD.


El 10-N no és una segona volta - L´anàlisi de Pere Martí\nDesprés de l'amenaça del 155 per part del PSOE i Podem i la negativa a formar un govern d'esquerres, el missatge de frenar la dreta ja no té sentit *** Les aliances per al 10-N esquerden Compromís *** El govern espanyol torna a garantir el descompte de resident a les Illes\nLes eleccions espanyoles del 10-N es faran en un context molt diferent de les que es van fer el 28 d’abril. En aquests quatre mesos han passat moltes coses que modifiquen les condicions dels comicis del novembre. En primer lloc, ha quedat molt clar que el PSOE no pot ni vol fer un govern d’esquerres amb Podem, perquè Pedro Sánchez no podria dormir tranquil a les nits. En canvi, sí que sembla que està disposat a anar-se’n al llit amb Rivera si aquest modera una mica les seves aspiracions. En segon lloc, la divisió de la dreta es manté i, tot i que el PP és el partit que surt més ben parat de la comèdia estival dels pactes, tampoc sembla que estigui en condicions de guanyar. I finalment, el perill de l’extrema dreta ha baixat considerablement, tenint en compte que les altres dues marques, el PP i Ciutadans han assumit bona part de les seves tesis.\nAquests quatre mesos han servit per constatar que Espanya no té cap proposta de diàleg per a Catalunya. L’única recepta que tenen és l’aplicació del 155, des de Vox fins a Podem, l’últim a incorporar-se al club amb unes declaracions molt clares de Pablo Iglesias, que després ha matisat en un piulet. Aquest gir arriba tard, perquè tothom sap que no serà a les travesses del futur govern d’Espanya, en què Ciutadans i, fins i tot, el PP, amb un pacte d’estat amb el PSOE, tenen més opcions. En canvi, assumint el 155, Iglesias perd l’oportunitat de ser una alternativa diferent i una porta de diàleg amb Catalunya.\nAquest consens tan general fa que l’aplicació del 155 guanyi actius com a mesura a aplicar si hi ha protestes massa contundents contra la sentència del Suprem. És una amenaça, un xantatge de baixa estopa, que plana en l’ambient. Els jutges centraran la campanya, amb la sentència del Suprem, que voldrà ser un càstig exemplar i una mostra de la fermesa de l’estat contra el separatisme. Els partits espanyols maldaran per atribuir-se aquesta fermesa en lloc de denunciar la vulneració de drets que representarà. Però els jutges ja són en campanya abans de la sentència. El Tribunal Superior de Justícia de Catalunya ha demanat novament al president Quim Torra que retiri la pancarta a favor dels presos del palau de la Generalitat a instàncies d’una microentitat anomenada Impulso Ciudadano que no té cap mena de representativitat social. És una repetició de la jugada que busca apartar-lo de la Generalitat violant la llibertat d’expressió.\nAmb aquestes condicions, l’independentisme no pot considerar la campanya de les eleccions espanyoles com la del 28-A. No cal parlar de blocatge, perquè ve un pacte d’estat entre els partits grans, ni tampoc de pactes per a frenar l’extrema dreta o la formació de governs d’esquerres, perquè no n’hi haurà cap. El pròxim govern a Madrid serà d’unitat nacional, amb el 155 com a amenaça permanent no revisable, si és que Sánchez no l’ha aplicat abans per arribar fort a les eleccions. L’independentisme, en les seves múltiples variants i un cop descartada la unitat per continuar eixamplant meteòricament les seves bases, s’ha de presentar a les eleccions amb un programa que respongui a aquest tancament d’Espanya.\nDesprés de decapitar l’independentisme, el següent pas, com avisa Jordi Cuixart, serà liquidar l’autonomia. No cal recuperar el lema ‘Llibertat, amnistia i estatut d’autonomia’, perquè està superat, però caldran les dues primeres paraules, i la tercera hauria de ser substituïda per independència. No hi ha cap més opció. A Madrid no queda ningú per a pactar. Ja ho han decidit unilateralment, sense autocrítica, amb unitat estratègica i sense mà estesa. El 10-N no serà una segona volta, serà la definitiva. Ara són els partidaris del diàleg els qui han d’explicar com i amb qui es fa perquè sigui efectiu i no comporti la liquidació definitiva a l’autogovern.\nLes aliances per al 10-N esquerden Compromís. La vice-presidenta del Consell i coportaveu de Compromís, Mónica Oltra, advoca per unir l’esquerra no bipartidista de cara a les pròximes eleccions espanyoles. En relació amb les declaracions de Pedro Sánchez, que deia que no dormiria tranquil si hagués acceptat ministres de Podem, ha dit que ella dorm bé com a integrant d’un govern de coalició. ‘Jo dorm bé a les nits i em desperte amb ganes de continuar fent polítiques que canvien la vida de la gent’, ha dit en una entrevista radiofònica. Ha afegit que les formacions que constitueixen el Consell –PSPV, Compromís, Podem i Esquerra Unida– han trobat la manera d’entendre’s, d’escoltar-se, de transigir i de posar diferents mirades al servei d’un projecte comú. Oltra ha insistit en la crítica a Pedro Sánchez com a candidat que ha fracassat en la investidura, malgrat tenir una majoria disposada, i considera que ara som davant un rearmament dels nostàlgics del bipartidisme. Per això, defensa buscar un acord entre els qui treballen amb les forces socials i ambientals. El diputat Joan Baldoví ha concretat més i ha optat per pactar amb la formació Más Madrid d’Iñigo Errejón si finalment es presenta. Aquesta estratègia d’Oltra i Baldoví no té pas el consens de Compromís, perquè tant el Bloc com el corrent Bloc i País s’oposen a fer coalicions amb partits estatals que facin perdre vot sobiranista a la formació. Concretament, Bloc i País demana que qualsevol coalició amb altres forces sigui consultada a la militància mitjançant un referèndum.\nEl Consell destinarà 23 milions d’euros a ajuts per la gota freda. El ple del Consell, que s’ha fet a Oriola, ha aprovat dos decrets d’ajuts d’emergència per a persones i ajuntaments per valor de 23 milions d’euros, segons que ha anunciat el president de la Generalitat, Ximo Puig. Aquests recursos estaran disponibles de manera immediata per als beneficiaris. L’episodi de gota freda ha afectat més de 200.000 residents. Només a Oriola ha causat danys en més de 1.500 habitatges. De seguida que s’hagin comprovat els danys, hi haurà una bestreta de 1.500 euros, i es podrà aconseguir un màxim de 4.500 euros quan els danys hagin estat verificats mitjançant taxació pericial. La partida per a ajuts a particulars està dotada amb 13,5 milions d’euros. A més, el cap del Consell ha avançat que l’Institut Valencià de Finances concedirà crèdits a interès zero a les empreses que reparin danys causats pel temporal. Puig ha dit que la Generalitat donarà suport permanentment a la comarca del Baix Segura i a totes les zones damnificades i que exigiran al govern espanyol que implementi les mesures oportunes per a la declaració de zona catastròfica, a més d’ajuts de la Unió Europea.\nEl govern espanyol torna a garantir el descompte de resident a les Illes. El Ministre de Foment espanyol, José Luis Ábalos, ha rectificat i ara assegura que el descompte de resident està garantit. Ho ha comunicat ell mateix a la presidenta del govern, Francina Armengol, després d’haver anunciat al ple del congrés espanyol que s’havia encarregat un estudi a la Universitat Pompeu Fabra per a determinar els efectes d’aquestes subvencions. La presidenta ha explicat per Twitter que havia transmès al ministre Ábalos que el descompte del 75% era un dret col·lectiu que compensava el fet de viure en unes illes. ‘El desavantatge el patim tots i no té res a veure amb el nivell de renda. Va costar molt aconseguir-lo i si s’ha d’investigar algú és qui apuja els preus’, ha dit Armengol. L’executiu balear es reunirà a l’octubre amb el de les Canàries per fer front comú en aquesta qüestió. El president del PP a les Illes, Biel Company, ha criticat la investigació del govern espanyol. Més per Mallorca ha anat un pas més enllà i ha registrat una iniciativa al parlament perquè s’investigui si s’ha fet un ús no autoritzat de les dades de la renda dels residents. L’Associació de Consumidors, CONSUBAL, ha demanat a Ábalos que rectifiqui o que aclareixi què havia volgut dir. D’altra banda, la consellera de Presidència i portaveu del govern, Pilar Costa, ha dit que continuarien lluitant pel dret de descompte d’insularitat, independentment de les vegades que es faci servir o de la renda que es tingui.\nComencen les mobilitzacions pel tren Perpinyà-Vilafranca. Els militants de l’associació Train en Têt caminen, des d’ahir, d’estació en estació entre Vilafranca de Conflent i el Soler. Tot això, l’endemà de l’anunci de la presidenta del Tribunal de Gran Instància de Marsella d’acabar la instrucció a final de setembre. A cada estació, hi ha gent que els acompanya. Ja han fet el tram de Prada a Illa i el de Millars al Soler. Demà a les 12 s’aplegaran a l’estació de Perpinyà per fer-hi un pícnic reivindicatiu. Aquesta sèrie d’accions s’acabarà amb una manifestació a Marsella dimecres vinent, dia 25. D’altra banda, Train en Têt desmenteix el rumor segons el qual s’ha vist circular les últimes hores un tren per aquesta línia. Una informació també desmentida per la SNDF, que diu que és absolutament impossible que hi circuli cap tren actualment.\nL’esquerra denuncia ingerències del copríncep episcopal. El cap de l’oposició, Pere López, ha denunciat que el copríncep Joan-Enric Vives fa ingerències en la sobirania andorrana i en la feina del legislatiu, i no solament en qüestions com la de l’avortament, sinó també en els drets dels infants, els drets personals i la nacionalitat. Argumenta que els coprínceps tenen una opinió personal, com tots els ciutadans, i una alta funció de representació com a caps d’estat, però no tenen funció legislativa ni poden excedir del seu mandat constitucional per intentar influir constantment perquè les legislacions no avancin. El líder socialdemòcrata contraposa el paper de Vives amb el del copríncep francès, Emmanuel Macron, i diu que el discurs que va fer divendres a la plaça del Poble n’és un exemple. En termes esportius, ‘deixa fora de joc’ el copríncep episcopal perquè no interpreta de manera adequada el seu paper constitucional.\n259 comptes operats pel Partit Popular ha desactivat Twitter perquè es dedicaven a influir en l’opinió pública de manera artificial les setmanes anteriors a la convocatòria electoral del 28 d’abril i a augmentar la interacció mitjançant comportaments de spam, segons que ha informat la mateixa xarxa social.\nEl 20 de setembre de 1997 es dinamità l’estadi de Sarrià després de 74 anys d’història. Va ser el camp del RCD Espanyol de 1923 a 1997. El club es traslladà primer a Montjuïc i després a Cornellà.


Avís Legal - Fisandeco\nEn compliment amb el deure d’informació recollit a l’article 10 de la Llei 34/2002, de l’11 de juliol, de Serveis de la Societat de la Informació i del Comerç Electrònic, a continuació es faciliten les següents dades: l’empresa titular de domini web és M.JOSEFINA SANCHEZ LEIVA (des d’ara FISANDECO), amb domicili a aquests efectes a C/FRANCESC PUGET I MONTFORT, 37 – POL.IND. EL VERDAGUER – 08560 MANLLEU número de C.I.F.: 33931415K. Correu electrònic de contacte: fisanleiva@gmail.com del lloc web.\nL’accés i/o ús d’aquest portal de FISANDECO atribueix la condició d’USUARI, que accepta, des d’aquest accés i/o ús, les Condicions Generals d’Ús aquí reflectides. Les esmentades Condicions seran d’aplicació independentment de les Condicions Generals de Contractació que en el seu cas resulten d’obligat compliment.\nwww.restauraciofisandeco.com proporciona l’accés a multitud d’informacions, serveis, programes o dades (des d’ara “els continguts”) a Internet pertanyents a FISANDECO o als seus llicenciats als quals l’USUARI pot tenir accés. L’USUARI assumeix la responsabilitat de l’ús del portal. Aquesta responsabilitat s’estén al registre que fos necessari per accedir a determinats serveis o continguts.\nEn aquest registre l’USUARI serà responsable d’aportar informació veraç i lícita. Com a conseqüència d’aquest registre, l’USUARI se li pot proporcionar una contrasenya de la qual serà responsable, comprometent-se a fer un ús diligent i confidencial d’aquesta. L’USUARI es compromet a fer un ús adequat dels continguts i serveis (com per exemple serveis de xat, fòrums de discussió o grups de notícies) que Nom de l’empresa creadora del lloc web ofereix a través del seu portal i amb caràcter enunciatiu però no limitat, a no emprar-los per (i) incórrer en activitats il·lícites, il·legals o contraries a la bona fe i a l’ordre públic; (ii) difondre continguts o propaganda de caràcter racista, xenòfob, pornogràfic-il·legal, d’apologia del terrorisme o que atempti contra els drets humans; (iii) provocar danys en els sistemes físics i lògics de Nom de l’empresa creadora del lloc web, dels seus proveïdors o de terceres persones, introduir o difondre a la xarxa virus informàtics o qualsevol altre sistema físic o lògic que siguin susceptibles de provocar els danys anteriorment mencionats; (iv) intentar accedir i, en el seu cas, utilitzar els comptes de correu electrònic d’altres usuaris i modificar o manipular els seus missatges. Nom de l’empresa creadora del lloc web es reserva el dret de retirar tots aquells comentaris i aportacions que vulneren el respecte a la dignitat de la persona, que siguin discriminatoris, xenòfobs, racistes, pornogràfics, que atemptin contra la joventut o la infància, l’ordre o la seguretat pública o que, no resultessin adequats per a la seva publicació. En qualsevol cas, FISANDECO no serà responsable de les opinions abocades pels usuaris a través dels fòrums, xats, o altres eines de participació.\nFISANDECO compleix amb les directrius de la Llei Orgànica 15/1999 del 13 de desembre de Protecció de Dades de Caràcter Personal, el Reial Decret 1720/2007 del 21 de desembre pel qual s’aprova el Reglament del desenvolupament de la Llei Orgànica i altra normativa vigent en cada moment, i vetlla per garantir un correcte ús i tractament de les dades personals de l’usuari. Per això, junt a cada formulari de recapta de dades de caràcter personal, en els serveis que l’usuari pot sol·licitar a fisanleiva@gmail.com, farà saber a l’usuari de l’existència i acceptació de les condicions particulars del tractament de les seves dades en cada cas, informant de la responsabilitat de l’arxiu creat, la direcció del responsable, la possibilitat d’exercir els seus drets d’accés, rectificació, cancel·lació i oposició, la finalitat del tractament i les comunicacions de dades a tercers si és el cas.\nAixí mateix, FISANDECO informa que compleix a la Llei 34/2002 de l’11 de juliol, de Serveis de la Societat de la Informació i el Comerç Electrònic i li sol·licitarà el seu consentiment al tractament del seu correu electrònic amb fins comercials en cada moment.\nFISANDECO per si o com a cessionària, és titular de tots els rets de la propietat intel·lectual i industrial de la seva pàgina web, així com dels elements continguts a la mateixa (a títol enunciatiu, imatges, so, àudio, vídeo, software o texts: marques o logotips, combinacions de colors, estructura i disseny, selecció de materials utilitats, programes d’ordinador necessaris pel seu funcionament, accès i ús, etc.), titularitat de FISANDECO o bé dels seus llicenciats.\nTots els drets reservats. En virtut del que disposen els articles 8 i 32.1, segon paràgraf, de la Llei de Propietat Intel·lectual, queden expressament prohibides la reproducció, la distribució i la comunicació pública, inclosa la seva modalitat de posada a disposició, de la totalitat o part dels continguts d’aquesta pàgina web, amb fins comercials, en qualsevol suport i per qualsevol mitjà tècnic, sense l’autorització de FISANDECO. L’USUARI es compromet a respectar els drets de la Propietat Intel·lectual i Industrial titularitat de FISANDECO. Podrà visualitzar els elements del portal inclòs imprimir-los, copiar-los i emmagatzemar-los en el disc dur del seu ordinador o en qualsevol altre suport físic sempre que sigui, únic i exclusivament, pel seu ús personal i privat. L’USUARI haurà d’abstenir-se d’eliminar, alterar, eludir o manipular qualsevol dispositiu de protecció o sistema de seguretat que estigués instal·lat a les pàgines de FISANDECO.\nFISANDECO no es fa responsable, en cap cas, dels danys i perjudicis de qualsevol naturalesa que puguin ocasionar, a títol enunciatiu: erros o omissions en els continguts, falta de disponibilitat del portal o la transmissió de virus o programes maliciosos o lesius en els continguts, malgrat haver adaptat totes les mesures tecnològiques necessàries per evitar-ho.\nFISANDECO es reserva el dret d’efectuar sense avís previ les modificacions que consideri oportuns al seu portal, podent canviar, eliminar o afegir tant els continguts i serveis que es prestin a través de la mateixa com la forma en la que apareguin presentats o localitzats al seu portal.\nEn el cas que a www.restauraciofisandeco.com es disposessin enllaços o hipervincles cap a altres llocs d’Internet, FISANDECO no exercirà cap tipus de control sobre aquests llocs i continguts. En cap cas FISANDECO assumirà responsabilitat per continguts d’algun enllaç pertanyent a un lloc web aliè, ni garantirà la disponibilitat tècnica, qualitat, fiabilitat, exactitud, amplitud, veracitat, validesa i constitucionalitat de qualsevol material o informació continguda en cap d’aquests hipervincles o altres llocs d’Internet.\nIgualment la inclusió d’aquestes connexions externes no implicarà cap tipus d’associació, fusió o participació amb entitats connectades.\nFISANDECO es reserva el dret a denegar o retirar l’accés al portal i/o als serveis oferts sense necessitat de preavís, a instància pròpia o d’un tercer, a aquells usuaris que incompleixin les presents Condicions Generals d’Ús.\nFISANDECO perseguirà l’incompliment de les presents condicions així com qualsevol utilització indeguda del seu portal exercint totes les accions civils i penals que li puguin correspondre en dret.\nFISANDECO podrà modificar en qualsevol moment les condicions aquí determinades, sent degudament publicades com aquí apareixen.\nLa relació entre FISANDECO I l’USUARI es regirà per la normativa espanyola vigent i qualsevol controvèrsia se sotmetrà als Jutjats i tribunals de la ciutat de Manlleu.


Veterans som tots!: Resultats jornada 2\nDe la segona jornada no s'han disputat tots els partits o, almenys, encara no s'han penjat a la web de la Federació. Per començar, cal comentar la victòria important del Calafell a la pista de l'U.E. Horta (2-6), on mai havia guanyat.\nL'empat de Les Franqueses a la pist del Barcino B fa que s'hagi de tenir en compte a aquest equip que, en les dues primeres jornades, ha donat la sorpresa puntuant davant equips punters de la categoria.\nTambé destaca la victòria, aparentment còmoda, del Sant Cugat davant del Ripollet A, equip que fa poc disputava la promoció d'ascens. Finalment, la primera victòria del Cubelles davant un equip complicat, com és La Garriga.\nLa classificació, a manca dels partits ajornats, queda encapçalada pel Sant Cugat i el Calafell. Els dos equips són els que han saldat amb victòries els dos primers partits del campionat. La tanquen l'Horta i el Ripollet B, però encara és aviat per a comentar-la.\nPublicado por Ramon Ferré en 15:05\nAnònim 22 d’octubre de 2016 a les 16:27\nEsplugues - Premià 6-2


90 senderistes participen en una travessia nocturna pel paratge de les Fonts de l’Algar : Ajuntament Callosa d'en Sarrià\nInici » Esport » 90 senderistes participen en una travessia nocturna pel paratge de les Fonts de l’Algar\n90 senderistes participen en una travessia nocturna pel paratge de les Fonts de l’Algar\nLa travessia nocturna que va organitzar el cap de setmana passat el Grup de Muntanya Penya el Frare de Callosa d’en Sarrià pel paratge natural de les Fonts de l’Algar va comptar amb la participació de 25 clubs de muntanya i 90 senderistes federats. La travessia i pernoctació formava part del calendari d’activitats de la Federació d’Esports de Muntanya i Escalada de la Comunitat Valenciana.\nEn aquesta ocasió el club de Callosa va preferir fer la ruta de nit, aprofitant la lluna plena que els va acompanyar durant tota l’activitat. L’eixida es va produir a les 20.30 del dissabte per la senda PRCV-48 en direcció al fort de Bernia, on els participants van sopar gaudint de les meravelloses vistes nocturnes de la Marina Baixa i fent-se fotos en els famosos arcs. A continuació es va emprendre la baixada al càmping Fonts de l’Algar, on van arribar sobre les dues de la matinada.\nDiumenge, després del desdejuni, els participants van visitar les Fonts de l’Algar, on van gaudir d’aquest paratge. Alguns fins i tot es van atrevir amb un bany refrescant en les seues piscines naturals d’aigües cristal·lines.\nLa regidora d’Esports, Estela Menaches, va assistir al lliurament de recordatoris de l’activitat als participants, que va concloure amb un vi d’honor.\n« Callosa d’en Sarrià celebra la Nit de Sant Joan amb el tradicional ‘Sopar’ i les actuacions de Musicants i les colles de l’Algar i El Pinyol\nLa piscina municipal inicia demà la temporada estival »


Jordi Gual guanya 1,38 milions el 2019 i Gonzalo Gortázar, 3,76 - Regió7 :: El Diari de la Catalunya Central\nJordi Gual guanya 1,38 milions el 2019 i Gonzalo Gortázar, 3,76\nEl president de CaixaBank retalla els seus ingressos el 7,8%; el conseller delegat els incrementa en 200.000 euros\nefe 21.02.2020 | 22:53\nEl president de CaixaBank, Jordi Gual, va guanyar l'any passat 1,38 milions d'euros, mentre que el conseller delegat, Gonzalo Gortázar, va cobrar 3,76 milions d'euros, segons consta en l'informe financer del 2019 que el grup ha enviat a la CNMV, el supervisor borsari, en què detalla les remuneracions percebudes l'any passat.\nLa remuneració de Gual és el 7,8% inferior a la del 2018, quan va percebre 1,5 milions, ja que el 2019 ja no era al consell d'administració de Repsol. Gortázar, en canvi, va veure incrementats els seus ingressos uns 200.000 euros per l'augment en les aportacions al sistema d'estalvi a llarg termini aprovat en l'última junta general d'accionistes. La remuneració fixa anual de Gortázar s'ha mantingut el 2019, com també el seu bonus target, i aquests conceptes seguiran congelats el 2020, segons fonts de l'entitat. La remuneració fixa de Gonzalo Gortázar està composta pel sou (1,56 milions) i components com la seva retribució com a conseller (90.000 euros), com a membre de les comissions del banc (50.000) i per càrrecs en societats del grup (560.000 euros). En l'apartat dels variables, Gortázar ha ingressat 381.000 euros en efectiu, 552.000 euros del sistema de remuneració basat en accions, 509.000 euros del sistema d'estalvi a llarg termini i 59.000 per altres conceptes.\nCaixaBank guanya 1.705 milions, el 14% menys per l'ERO, i rebutja fusionar-se.\nGortázar espera que la formació de Govern afermi la recuperació.\nCaixaBank guanya 970 milions, un 2,6% menys, per l'impacte de Barclays.\nLa Guàrdia Civil deté quatre empresaris catalans pel finançament del Procés


ESTUDI i CLASSIFICACIÓ DE CLIENTS\nAmb el factoring, l'empresa cedeix aquestes tasques a l'entitat de factoring. La continua avaluació i valoració de riscos millora la qualitat de la cartera de clients en un doble sentit:\nEliminació de la cartera de clients morosos.\nCorrecte dimensionament creditici de cadascun dels clients.\nGESTIÓ DE COBRAMENT DELS CRÈDITS\nUn correcte i eficaç sistema de gestió de cobraments:\nMinimitza el crèdit gratuït que l'empresa concedeix al seu client.\nComporta un seguiment puntual dels venciments, cosa que minimitza les demores en els cobraments, i impedeix que els compradors es financin a costa seva, en demorar voluntàriament els seus pagaments. Això és especialment important si el mitjà de cobrament no és una lletra o rebut, sinó un xec o transferència.\nSuposa la posta en marxa d'una gestió jurídica que redueixi al màxim els impagats.\nA petició del venedor, l'empresa de Factoring pot anticipar l'import corresponent al crèdit cedit; és a dir, pagar al venedor abans de cobrar al comprador.\nAquest sistema de financiació no és incompatible amb d'altres, pel que l'empresa pot utilitzar els riscos consentits en els seus bancs de forma diferent, ja que la rotació del seu actiu circulant la té assegurada amb el factoring.\nCOBERTURA D'INSOLVÈNCIA DEL DEUTOR\nTota venda a crèdit, comporta un risc: que el comprador incompleixi amb la seva obligació de realitzar el pagament del deute al venciment, afrontant un pagament demorat o en segon lloc, l'impagat definitiu.\nL'import de la cartera de clients sol ser una partida molt important dins del balanç d'una societat, d'aquí que l'aparició d'uns impagats importants puguin suposar la fallida i el tancament del negoci.\nLa societat front aquest risc, té tres formes de cobertura:\nL'Auto assegurança, que es cobreix ella mateixa, mitjançant la constitució de la corresponent provisió.\nContractar els serveis del factoring sense recurs\nContractar una Assegurança de Crèdit\nMAQUILLATJE DE BALANÇOS\nAl factoritzar :\nEs redueix o elimina la compte de clients\nEs redueix o elimina la provisió d'insolvències\nEs cancel·len préstecs bancaris


Cap a un nou model d’anàlisi i indicadors d’impacte social | Coboi lab\nCap a un nou model d’anàlisi i indicadors d’impacte social\nCol·laboració · Beneficis · Indicadors\nAl llarg d’aquest any la Mercè Torras, en el marc de CoBoi, ha estat realitzant un estudi amb la finalitat de determinar un nou model d’anàlisi i indicadors d’impacte social. L’objectiu és que l’aplicació d’aquest model permeti la detecció i el foment de noves oportunitats de desenvolupament econòmic del territori mitjançant l’establiment de col·laboracions i aliances entre iniciatives de l’economia social i l’empresa convencional. Així, ambdues organitzacions podran maximitzar el seu impacte en la comunitat i fomentar la innovació social.\nCom a part d’aquest projecte i en el marc de la Setmana de la co-innovació, el proper dimarts 29 de novembre de 13:30 a 16.30h tindrà lloc al Centre Serveis de Sant Boi una trobada entre organitzacions de l’economia social i empresaris de Sant Boi i de la comarca del Baix Llobregat, per analitzar futures estratègies de col·laboració que contribueixin al desenvolupament econòmic del territori des d’una vessant de maximització de l’impacte social.\nLa jornada començarà amb un dinar informal on els assistents podran aprofitar per conèixer’s i fer networking. Seguidament es faran unes breus xerrades on es presentara l’estudi que s’està duent a terme i s’exposaran les primeres conclusions. A més, representants dels dos sectors ens explicaran la seva visió i experiència en la generació de valor social a través de la seva activitat. Es conclourà amb una xerrada sobre la Comunicació en Valors i els seus beneficis.\nAquestes intervencions donaran pas a un Espai de Diàleg i Debat on es determinaran quines són aquelles vies de col·laboració que ambdues parts troben factibles, i quins són els beneficis que generen en les organitzacions en termes d’impacte social.\nLa trobada comptarà amb la presència de membres de les entitats de l’economia social, empresaris i associacions empresarial de Sant Boi i la comarca del Baix Llobregat, així com representants de diferents organismes institucionals com l’Ajuntament de Sant Boi, i altres actores de la comarca, el Consell Comarcal i la Diputació de Barcelona.\nAquest estudi i la pròpia jornada ha estat realitzada amb el suport de la Diputació de Barcelona.\nApunta’t emplenant el següent formulari (recorda que les places són limitades) PLACES EXHAURIDES\nData: Dimarts 29 de novembre\nLloc: Centre Serveis – Carretera de Santa Creu de Calafell, 33. Sant Boi


A nivell de locals públics es treballarà per promoure la instal·lació d’espais de cotreball.\nEls espais de cotreball presenten un seguit de beneficis tangibles per a les persones autoocupades o que estan en estats inicials de projectes d’emprenedoria col·lectiva. Suposen reduir els costos fixos respecte al lloguer d’un espai, ja que es comparteixen les despeses, alhora que presenten avantatges respecte treballar a casa en termes de serveis i equipaments. A banda d’aquest aspecte més material, els espais de cotreball permeten la interacció amb altres professionals del mateix camp o similars, crear xarxa i sinergies i potenciar les capacitats individuals a través de la cooperació.\nEn aquesta línia, s’està treballant la possibilitat d’instal·lar un espai de cotreball de retorn social al Districte en un conjunt de locals buits del Patronat Municipal de l’Habitatge ubicats a l’Avinguda de l’Estatut, on col·lectius prioritaris d’aquest PDE i la resta de ciutadania puguin engegar projectes socioeconòmics. El retorn social a grans trets consistirà en què les persones que treballin a l’espai hauran de donar suport a projectes i/o iniciatives del territori per contribuir al seu desenvolupament.\nL’activació de locals buits és una estratègia que cal desenvolupar atesa la seva importància en diversos àmbits. Ja hem fet menció anteriorment del cercle viciós que representa la desertització comercial dels carrers, per tant, activar els diversos locals buits és una manera de fer front a aquest cercle i revertir-lo. A més, els locals buits representen un actiu que, de no ser aprofitats, implicarien un malbaratament dels recursos del territori. Finalment, si es pretén dur a terme un desenvolupament sostenible, cal que s’aprofitin els recursos existents per allargar la seva vida útil i que no esdevinguin un “residu” a mesura que es van degradant els locals i els entorns. En aquesta línia, s’exploraran vies per fomentar la instal·lació de negocis en locals buits de zones d’alta concentració a través d’ajuts i/o maneres innovadores d’apropament als propietaris dels locals.\nAquesta mesura està directament relacionada amb els estudis d’oferta i demanda comercial així com amb els d’atractivitat d’instal·lació empresarial i comercial, recollits a la mesura 2.2, a fi i efecte de promoure la instal·lació d’activitat econòmica complementària a la ja existent als territoris.


Un tast 100% callet a La Viniloteca\nL'etiqueta d'una de les anyades seleccionades és l'imatge del cartell del tast/Cedida\nLa botiga de vins i vinils de Palma convoca a un vertical dels vins del celler 4 kilos\nNomés són 16 places i seran molt cercades. Aquesta és la capacitat de la terrassa de La Viniloteca, la botiga de vins i vinils del carrer de l’Argenteria, en el centre històric de Palma, que ara ha organitzat un tast vertical dels vins del celler 4 Kilos elaborats amb la varietat Callet. Són sis vins de les anyades corresponents a 2014 fins 2019.\nJavi Vegas, encarregat del negoci ens explica que “hem triat el celler 4kilos perquè per noltros representa un exemple de recuperació i posada en valor de les varietats locals, sobre tot el callet”. L’elecció de les anyades respon també a aquest criteri: “són aquestes sis darreres les que son 100% callet”. El tast anirà a càrrec d’Aldana Areco, socia de Javi a La Viniloteca.\nEl 4 Kilos és un monovarietal de Callet que elabora l’enòleg Xesc Grimalt en el celler del mateix nom del vi, 4 Kilos Vinícola, situat a Felanitx. 4 kilos, es a dir 4 milions de pessetes, va ser la inversió inicial que va fer Grimalt juntament amb el seu soci Sergio Caballero, per posar en marxa el celler. Una inversió que defineixen com modesta que els ha duit ben enfora.\nAquest vi respon a la seva passió per la varietat Callet, pròpia de la comarca, i sostenen que defineix l’esperit fundacional del celler per que és com una declaració de principis. Parlam d’un vi negre de 13 graus amb una criança de 14 mesos en barrica de roure, inscrit a l’IGP Vi de la Terra Mallorca.\nLa cita pel tast és dia 27 de març a les 18:00.


De Geocaching amb TotxGeo: Plans de geocaching per Setmana Santa\n- Si te'n vas de viatge és un moment ideal per endur-te objectes viatgers i així ajudar-los a aconseguir la seva missió (arribar a Londres, fer molts kilòmetres, visitar molts fars,...). Si vas una mica perdut amb el tema dels viatgers mira aquesta entrada. Aquí trobaràs tota la info que necessites per saber què són, què fer quan en trobes un i com fer activar i fer viatjar un de propi.\n- Si et quedes a prop de casa és un gran moment per crear aquell amagatall o ruta que fa dies que tens al cap. Així que no t'ho pensis més: agafa material, el GPS i la creativitat i amaga un catxé! T'ho passaràs molt bé creant l'amagatall i després llegint els comentaris dels geocatxers que el visitin.\nEls payaya's team ens quedarem a prop de casa, així que aprofitarem per crear una ruta que tenim en ment...Ja en tindreu notícies ;)\nQuins plans de geocaching tens per Setmana Santa?\nEt convido a que ens ho expliquis als comentaris!\nPublicat per TotxGeo a 20:43


Per què tenir una assegurança de vida?\nUna assegurança de vida …...per a què l’hem de contactar?\nSabem poques coses d’una assegurança de vida. La majoria es contracten per l'obligació que imposen les entitats bancaries als seus clients abans de formalitzar un crèdit. Llavors per a qui fem aquesta assegurança? pel banc?\nGairebé el 80% de la població desconeix quina seria la prestació social que rebria la seva família en el cas que es produís una desgracia personal.\nEl primer que cal dir és que una assegurança de vida cobreix el risc de defunció i d’ invalidesa de l'assegurat tant per malaltia com per accident, i tant dins com fora del treball.\nEn segon terme, que el preu de l’assegurança depèn de tres factors:\nL'edat de l'assegurat.\nEl capital que desitja o necessita assegurar.\nDe la professió que desenvolupa l’assegurat.\nPer garantir l'estabilitat econòmica de la família en cas de defunció o invalidesa de l'assegurat\nQuin capital ha d'assegurar?\nEl suficient per perllongar en el temps el nivell de vida de la família, i per tant tenir els suficients recursos per fer front a totes aquelles despeses necessàries: hipoteca, educació dels fills, comunitat, llum, manutenció, vestir, etc.\nRequisits per contractar una assegurança de vida?\nTenir bon estat de salut (en base al capital assegurat que contractem caldrà respondre un qüestionari de salut i/o passar una revisió mèdica).\nRecordi, l'assegurança de vida és un benefici, no una càrrega. Només en l’any 2013 l'assegurança de vida va cobrir la defunció de 55.000 persones, que van suposar unes indemnitzacions d'1,7 milions d'euros, segons dades de la Memòria Social de l’assegurança d'aquest any. Cada família va rebre una indemnització mitjana de 31.800 euros, no és molt, segurament perquè la majoria de les persones no van sol·licitar l'assessorament d'un mediador d'assegurances per valorar adequadament l'impacte que la defunció o la invalidesa podia suposar a la seva família.\nPer cert, des de l’any 2005, Espanya compta amb un Registre públic de Contractes d'Assegurances amb Cobertura de Defunció, depenent del Ministeri de Justícia. Allí es facilita informació als ciutadans sobre si el familiar mort tenia subscrita alguna assegurança de vida.\nEl nostre consell és: Deixeu-vos assessorar per un mediador d’assegurances professional, no pel vostre banc.\nUrquía & Bas, és patrocinador del Club Tennis Urgell


Imatge de la xerrada amb el doctor Humberto Llavador sobre canvi climàtic i salut\nDisminuir les emissions redueix les diferències socials i en salut\nEl canvi climàtic és una font de desigualtats i de malaltia. Mitigar les emissions de diòxid de carboni és, doncs, una forma de procurar justícia social i salut. Aquesta és una de les afirmacions que s’ha pogut escoltar a la xerrada “Canvi climàtic, sostenibilitat i salut” amb el doctor Humberto Llavador, celebrada aquest 10 de maig al Parc Científic de Girona.\nEl doctor Llavador ha mantingut que es pot combatre el canvi climàtic i alhora créixer, guanyar en benestar i reduir les desigualtats. La fórmula que proposa és la següent: moderar el creixement, a un 1% anual de mitjana, acceptant que les zones amb rendes més altes ho facin una mica menys i les de rendes més baixes una mica més. Aquest creixement més lent seria totalment compatible amb millores en el nivell de vida ja que hauria d’anar acompanyat d’una distribució més justa de la riquesa (actualment l’1% dels rics del món acumulen el 82% de la riquesa global).\nLes limitacions per a aplicar-la no són econòmiques; són polítiques. Només cal voler fer-ho. "És un tema ètic –ha apuntat el doctor- hi ha interessos que entren en conflicte i hem de decidir quin pes donem a uns i a uns altres. Aquesta decisió hauria d’estar basada en unes concepcions ètiques clares i explícites”.\nLlavador defensa la mitigació d’emissions. Admet que ha d’anar acompanyada d’accions per preparar-nos pels efectes del canvi climàtic (augment del nivell del mar, de fenòmens atmosfèrics extrems...). No obstant, l’estratègia d'encarar els efectes no pot ser la preponderant ja que no ataca l’arrel del problema.\nL’expert recorda que el canvi climàtic ens afecta a tots els nivells. Entre moltes altres coses, i centrant-nos en la salut, augmenta enormement la mortalitat (només la contaminació atmosfèrica ja ocasiona 524.000 morts prematures anuals a Europa). I aquests efectes són molt més evidents a les zones amb rendes més baixes.\nHa subratllat que es tracta d’un tema urgent i molt seriós, que s’ha d’abordar de manera global i pensant en les properes generacions. “Hem de sacrificar només una miqueta per poder guanyar qualitat de vida tots plegats i per al benestar de les generacions futures”.\nLa xerrada amb el doctor Humberto Llavador s’ha celebrat dins els actes que organitzem amb motiu del nostre desè aniversari.


El «Miquel Àngel del segle XXI» crea un conjunt de mosaics per decorar les vuit capelles de la Cova | NacióManresa\nEl «Miquel Àngel del segle XXI» crea un conjunt de mosaics per decorar les vuit capelles de la Cova\nEl mosaïcista Marko Rupnik firmarà la seva primera obra oberta al públic a Catalunya\nper Redacció , 22 de març de 2021 a les 13:56 |\nMarko Rupnik esmicolant marbre per fer els mosaics de les capelles laterals de l'església de la Cova | Estefania Escolà\nEl prestigiós artista eslovè Marko Rupnik, conegut com el Miquel Àngel del segle XXI, ha creat un conjunt de mosaics per decorar les vuit capelles laterals de l'església de la Cova de Manresa. Serà la primera obra de l'artista a Catalunya. Els mosaics formen part de la commemoració, l'any 2022, dels 500 anys de l'arribada de sant Ignasi a Manresa.\nLes escenes es basen en les quatre setmanes dels Exercicis Espirituals, que va escriure sant Ignasi durant la seva estada a la capital del Bages, l'any 1522. L'artista, que té el seu taller a Roma, supervisa aquests dies la instal·lació dels mosaics a Manresa. L'obra es preveu acabar aquesta setmana i l'objectiu és obrir el santuari, que ara està tancat per la Covid, després de Setmana Santa.\nL'artista Marko Rupnik i una vintena de persones del seu taller de Roma treballen a contrarellotge per tenir a punt l'obra després de Setmana Santa. Un treball, que s'ha allargat durant sis anys des que els responsables de la Cova li van fer l'encàrrec personalment. En declaracions a l'ACN, Rupnik ha explicat que crear aquest conjunt de mosaics per a la Cova és "un regal" per a un jesuïta com ell.\nConegut com el 'Miquel Àngel del segle XXI', el prestigiós artista supervisa personalment els treballs. Aquest matí, just abans de la presentació, esmicolava marbre, peça a peça, per crear després els mosaics. "Tallar la pedra és molt bonic perquè és un diàleg entre l'artista i la pedra. No s'obre amb la força, ets tu qui li has de manar per on s'ha de trencar", ha explicat.\nEls mosaics s'han creat amb materials procedents d'arreu del món. El verd de la Xina, el marbre negre d'Àfrica, els pigments vermells de l'Índia, però el color que més predomina és el daurat.\nEl santuari de la Cova roman tancat per la covid-19 amb la idea d'obrir portes després de Setmana Santa. La redecoració de l'església s'emmarca en el projecte Manresa 2022, que commemora els 500 anys de l'estada de Sant Ignasi de Loiola a la ciutat. A banda dels mosaics, també es faran canvis en la il·luminació de l'altar. Unes actuacions que posaran el dia el Santuari, on no s'hi fa cap actuació des del 1991.\nEls imperdibles, Cultura i Espectacles, cova Sant Ignasi, Marko Rupnik, art, mosaics, Manresa 2022


Lloguer de vaixells a Menorca.\nAmb les Estacions Nàutiques de Menorca es poden llogar tot tipus de vaixells a vela i a motor, de petita, mitjana i gran eslora.Per a iniciar la seva experiència en vaixell per Menorca, pot llogar embarcacions de tamany petit a mitjà, una manera de conèixer la costa de l'illa en família o en grup reduït. Pel navegant més atrevit, el lloguer d'un iot o veler a Menorca pot ser l'opció més adequada, ja que li oferirà el desafiament que busca.\nLes empreses associades a les Estacions Nàutiques de Menorca ofereixen un servei de qualitat en el lloguer d'embarcacions sense patró, gaudint de professionalitat i coneixement del seu entorn, a més de les instal·lacions i els materials essencials pel lloguer de vaixells a Menorca. Provi el lloguer d'un vaixell a Menorca avui, no es decepcionarà.\nAmb el lloguer d'un vaixell, pot gaudir d'un dia de navegació tranquil·la per les diferents cales del sud o del nord de Menorca navegant a vela o a motor. Fins i tot pot donar la volta a l'illa, gaudint d'un paisatge únic de la costa de Menorca des de l'embarcació de la seva elecció.\nOferim als nostres clients un servei integral i personalitzat de lloguer d'...\nPons i Faner...\nPons y Faner sl: som una empresa dedicada al lloguer d’embarcacions, amb mé...